Day 8 “ဤနေ့အတွက် အသက်မွေးလောက်သောအစာကိုပေးတော်မူပါ”

“ငါတို့သည် အားမလျော့စိတ်မပျက်ဘဲ ကောင်းသောအကျင့်ကိုကျင့်ကြကုန်အံ့။ ထိုသို့တည်ကြည်၍ကျင့်လျှင် အချိန်တန်သောကာလ၌ အသီးအနှံကို ရိတ်ရကြလိမ့်မည်။ ထို့ကြောင့် ငါတို့သည် အဆင်သင့်သောအလုပ် အတိုင်း ယုံကြည်ခြင်း၏ အိမ်သူအိမ်သားတို့၌ အထူးသဖြင့် ကျေးဇူးပြုလျက်၊ ခပ်သိမ်းသောသူတို့အား ကျေးဇူးပြုကြကုန်အံ့။” ဂလာတိ ၆း ၉၊၁၀။

ဘုရားသခင်ပြင်ဆင်တော်မူလိမ့်မည်

တစ်နေ့မှာ ကျွန်ုပ်၏ငွေကြေးဆိုင်ရာအစီအမံကို လုပ်ဆောင်နေရင်း...ဆယ်ဖို့တစ်ဖို့၊ အသင်းတော်အတွက် အလှူငွေ နှင့် အခြားလိုအပ်သည့်အရာများကိုပယ်ထားပြီး၊ သုံးဆွဲမှုအတွက်ကျသင့်သည့် ဘေလ်များကိုလည်း ပေးဆောင် ခဲ့သည်။ သားတို့အတွက် ကျောင်းစရိတ်ဖယ်ထားပြီးသောအခါ တစ်လစာအတွက် အစားအစာနှင့် အခြားအသုံးစရိတ် အတွက် ငွေအနည်းသာကျန်တော့သည်။ ကျောင်းစရိတ်ပေးဆောင်ရန် အိမ်မှကျောင်းသို့ ကားမောင်းထွက်သည့် အချိန်တွင် မိုးသည်းထန်စွာရွာသွန်းခဲ့သည်။

ကျောင်းဝင်းထဲဝင်ခါနီးလေးမှာ စိတ်ဓာတ်ကျနေပုံပေါ်သော အမျိုးသမီးတစ်ယောက်ကိုတွေ့ရသည်။ အနီးသို့ ချဥ်းသောအခါ လွန်ခဲ့သောလအနည်းငယ်က ကျွန်ုပ်နှစ်ခြင်းပေးခဲ့သော အမျိုးသမီးဖြစ်ကြောင်းသိရသည်။ သူမ ငိုကြွေး နေပါသည်။

ကျိုးကြောင်းမေးမြန်းကြည့်ရာ ..... သူမအလုပ်လုပ်နေသော စက်ရုံပိတ်သွားသောကြောင့် သူမနှင့်အခြားသူအချို့ အလုပ်လက်မဲ့ဖြစ်သွားကြောင်းသိရပါသည်။ အိမ်ငှားခမပေးနိုင်သောကြောင့် သားနှစ်ယောက်နှင့်အတူ နှင်ထုတ်ခြင်း ခံရ ကာ ယခုမှာလည်း စားစရာမရှိကြောင်းပြောလာသည်။ သူ့ကိုစတိုးဆိုင်သို့ခေါ်သွားပြီး စားစရာများ ချင်းတောင်းအပြည့် ဝယ်ထည့်ပေးကာ ကျောင်းသို့ပြန်မောင်းပို့ခဲ့သည်။ အိမ်ခန်းပိုင်ရှင်နှင့်သွားတွေ့ကာ သူမ၏အကြွေးတစ်ဝက်ကို ဆပ်ပေး ထားခဲ့သည်။ ထိုအရာများအတွက် သား၏ကျောင်းစရိတ်ပေးဆောင်ရန်ငွေထဲမှ သုံးလိုက်ခြင်းဖြစ်သည်။ ထိုအတွက် အသင်းတော်ဘုတ်ကိုတင်ပြကာ သူတို့အတွက် လျှပ်စစ်မီးဘေလ်ကိုဆောင်ပေးခဲ့သည်။ နောက်နောင်အဆင်ပြေလာရန် အခြားလိုအပ်တဲ့သူတွေကိုလည်းကူညီဖို့ သူ့အားပြောခဲ့ပါသည်။ သူမအလွန်ဝမ်းသာသွားသည်။

အိမ်ပြန်‌ရောက်လို့ ဇနီးသည်ကိုပြောပြပြီး သားတို့ရဲ့ကျောင်းစရိတ်အတွက်တော့ စိတ်ပူတယ်ဟုပြောသောအခါ၊ “ဘုရားသခင်ပြင်ဆင်ပေးပါလိမ့်မယ်” ဟု သူအေးအေးတည်းတည်ဖြင့်ပင်ပြောသည်။ ထိုနေ့လယ်မှာအိမ်ရှေ့ရှိ စာထည့်သည့်ပုံးကလေးကိုကြည့်လိုက်မိရာ အထဲမှာ‌ငွေထုတ်လက်မှတ်ပါသော စာအိတ်တစ်လုံးကိုတွေ့သည်။ ငွေထုတ် ရန်ပမာဏက ထိုအမျိုးသမီးကိုမစသည့် ပမာဏအတိုင်းဖြစ်သည်ကို အံ့သြစွာတွေ့ရပါသည်။

ကိုယ့်သားသမီးကို ကိုယ်ဂရုစိုက်တာထက် ဘုရားသခင်က ကျွန်ုပ်တို့ကို ပိုဂရုစိုက်ပါသည်။ စားစရာများကို ပြင်ဆင်ပေးမည်ဟုလည်း ကတိတော်ရှိပါသည် (ဟေရှာ ၃၃း၁၆)။ ယနေ့ကျမ်းပိုဒ်မှစကားကိုတော့ သတိပြုပါ။ “ယနေ့ အတွက် အသက်မွေး‌လောက်သောအစာကို ပေးတော်မူပါ”။ ကိုယ့်အတွက်သာမက အခြားသူအတွက်လည်း ဆုတောင်းဖို့ ဘုရားကပြောသည်။ သို့ပါ၍ မိမိကိုယ်ကိုချစ်သကဲ့သို့ သူတပါးကိုလည်းချစ်ပါဟု ရှင်းရှင်းလင်းလင်းဖော်ပြထားပါသည် (မာကု ၁၂း၃၁)။ သူများအတွက်ကိုလည်း ဆုတောင်းပေးရမည်(ယာကုပ် ၅း၁၆)။

“ထမ်းရွက်စရာဝန်ချင်းတို့ကို အချင်းချင်းကူညီ၍ထမ်းသောအားဖြင့် ခရစ်တော်၏တရားကို ကျင့်ကြ‌လော့။” (ဂလာတိ ၆း၂)။ ပထမရာစုနှစ်မှ တပည့်တော်များထိုအတိုင်းပြုကြသည်။ ထိုသူတို့သည် ပြုလေသမျှတို့၌ စိတ်သဘော တစ်လုံးတစ်ဝတည်းရှိကြသည်။ (တမန်တော် ၄း၃၂)။

“ကျွန်ုပ်တို့ဆုတောင်းသောအခါ တစ်ကိုယ်ကောင်းမဆန်သင့်။ ခရစ်တော်၏နည်းဥပဒေသသည် ကျွန်ုပ်တို့၏ နည်းဥပဒေဖြစ်ရမည်.......သူများနှင့် ပြန်လည်ဝေငှဆက်သွယ်နိုင်ရန် ဘုရားသခင်ထံမှတောင်းရမည်။ ရယူနိုင်ခြင်းကို ပေးစွမ်းနိုင်ခြင်းအားဖြင့်သာ ထိန်းသိမ်းထားနိုင်သည်။ ကျွန်ုပ်တို့အနီးရှိသူတို့နှင့်မထိတွေ့ဘဲ ကောင်းကင်မှ ဘဏ္ဍကို ဆက်လက်ပြီးရယူပိုင်ဆိုင်ခွင့်မရှိနိုင်ပါ။” (ခရစ်တော်၏ သရုပ်ပြသွင်သင်ချက်များ - COL, ၁၄၂၊ ၁၄၃)

ကိုယ်တော်၏ဆုတောင်းချက်၌ နက်ဖြန်အတွက်မပါရှိကြောင်း သတိပြုပါ။ ယနေ့အတွက်သာြဖစ်သည်။ ဣသရေလများ မန္နမုန့်ကို တစ်နေ့တာအတွက်သာသိမ်းယူကြရပါသည်။ နက်ဖြန်အတွက်စိုးရိမ်ပူပန်ခြင်းကို ဘုရားအလို မရှိပါ (မဿဲ ၆း၃၄)။ ယနေ့အတွက်တောင်းပါ။ ဝေငှဖို့အတွက်တောင်းပါ။ သူများအတွက် ကောင်းကြီးကိုရှာဖွေပါ။ ခရစ်တော်၏တပည့်တော်များ တရားဟောမထွက်မီ မိမိတို့ပတ်ဝန်းကျင်ရှိသူများအတွက် ကောင်းကြီးဖြစ်စေသောအား ဖြင့် ဘုရားသခင်အားချစ်သည်ကို ဖော်ပြရမည်။

တရားစီရင်ရာနေ့မှာ သခင်ယေရှုက ... ဓမ္မစည်းဝေးမှန်မှန်တက်ပြီး ကောင်းတာလုပ်ရဲ့လားလို့ မေးမှာ မဟုတ်ဘူး (ဟေဗြဲ၊ ၁၀း၂၅)။ သူပြောမှာက “ငါအဝတ်အချည်းစည်းရှိတဲ့အခါ၊ ဆာလောင်နေတဲ့အခါ၊ ရေငတ်တဲ့အခါမှာ ... အနားမှာရှိတဲ့ ချို့တဲ့သူတွေကိုပြုရင်၊ ငါ့ကိုပြုပြီပဲ။” (မဿဲ၊ ၂၅း၃၁-၄၅ ကိုကြည့်ပါ)

သင့်ဝန်းကျင်ရှိသူအတွက်ဆုတောင်းပေးဖို့၊ ချစ်ဖို့ နဲ့ ကောင်းချီးဖြစ်ဖို့ ဘုရားက သင့်ကို တောင်းဆိုပါတယ်။

- အတူတကွ ဆုတောင်းကြပါစို့ ။

- ဆုတောင်းချိန် ( ၃၀-၄၅ မိနစ် )

ကိုယ့်နည်းကိုယ့်ဟန်နဲ့တောင်းနိုင်တယ်။ နောက်ထပ် ( ၃၀-၄၅ မိနစ် ) ကို United prayer နဲ့ လုပ်ဆောင်ရန် အကြံပြုပါတယ်။ တစ်ယောက်ကို ( ၁-၃ စက္ကန့် တိုတိုလေး)။

ဦးတည်ချက်ထားတဲ့ ဆုတောင်းချက်များကို ဂရုစိုက်ပါ။

- နှုတ်ကပတ်တော်၌ ဆုတောင်းခြင်း (ဂလာတိ၊ ၆း၉၊၁၀။)

“ကောင်းသောအကျင့်ကျင့်ရန် အားမလျော့ဘဲ”

အဖဘုရား၊ တခြားအမှုအရာတွေမှာ အားအင်လျော့စေခဲ့ပါတယ်။ ကိစ္စအများကြီးအပေါ် အာရုံစိုက်ပြီး တန်ခိုးအရင်းအမြစ်ကို မေ့လျော့တတ်ပါတယ်။ ကိုယ်တော့်ထံဦးလှည့်တတ်ပါတယ်။ ကိုယ်တော့်ထံဦးလှည့် ဂရုစိုက်နိုင်ဖို့ မစပါ။ ကျွန်ုပ်တို့ရဲ့ စိတ်သဘောကို စစ်ဆေးပြီး မကုန်ခန်းနိုင်တဲ့ မေတ္တာတန်ခိုးဖြင့် ချို့တဲ့နေသော ဒီကမ္ဘာကြီကို ဖြည့်ဆည်းမစတော်မူပါ။”

“ဇွဲရှိလျှင် ရိတ်သိမ်းရမည်”

အဖဘုရား၊ ရိတ်သိမ်းရာအဖို့ ကတိတော်အတွက် ကျေးဇူးတင်ပါတယ်။ ကျွန်ုပ်တို့၏ ကြဲဖြန့်ခြင်း၊ တစ်ဦးတစ်ယောက်၏ရေလောင်းခြင်းတည်းဟူသော သစ္စာရှိစွာလုပ်ဆောင်သော လက်များကို ကောင်းချီးပေးပါ။ ရိတ်သိမ်းခြင်းကို ကိုယ်တော့်လက်တော်သို့ အပ်နှံပါ၏။

“လူအပေါင်းတို့အား ကောင်းမွန်စွာ ဆက်ဆံပြုစုခြင်း”

ဘုရားသခင် ... လုပ်ဆောင်ဖို့ လိုအပ်ချက်တွေကို မြင်တတ်တဲ့ ကိုယ်တော့်ရဲ့ မျက်စိမျိုးကို ပေးတော်မူပါ။ ကျွန်ုပ်၏သားသမီး၊ အိမ်ထောင်ဖက်၊ မိတ်ဆွေများနှင့် ယုံကြည်သူချင်းတို့အား ကိုယ်တော်၏ မေတ္တာကို ညွှန်ပြ သက်သေပြုနိုင်ဖို့ သွန်သင်တော်မူပါ။

“အကြံပြုချက်များ”

ကျေးဇူးတင်ခြင်းနှင့် ချီးမွမ်းခြင်း - တိကျတဲ့ကောင်းချီးအတွက် ချီးမွမ်းပါ။

အပြစ်ဝန်ချခြင်း - မိနစ်အနည်းငယ်အတွင်း တစ်ယောက်စီရဲ့ ဝန်ချတောင်းပန်ခြင်းပြုပါ။

လမ်းညွှန်မှုအတွက် - လက်ရှိစိန်ခေါ်မှုတွေနဲ့ ဆုံးဖြတ်ချက်ချရမည့်အရာတွေအတွက် ဥာဏ်ပညာကို တောင်းခံပါ။

အသင်းတော်အတွက် - ဒေသန္တရအသင်းတော်နဲ့ ကမ္ဘာ့မိသားစုအသင်းတော်၏လိုအပ်ချက်အတွက် ဆုတောင်းပါ။

(တောင်းဆိုချက်များကို ကြည့်ပါ။)

ဌာနေရှိတောင်းဆိုချက်များ - အသင်းသားများ၊ မိသားစုများ၊ အိမ်နီးချင်းများတို့၏ လက်ရှိ(လောလောလတ်လတ်)

လိုအပ်ချက်များ။

နားထောင်တုံ့ပြန် (Listen and Respond) - ဘုရားသခင်ရဲ့ အသံတော်ကို တိတ်ဆိတ်စွာ နားထောင်ဖို့ အချိန်ယူပါ။

သီချင်းအားဖြင့် တုံ့ပြန်ပါ။

အကြံပြုဓမ္မတေးများ - SDAH 373 “Seeking the Last”

SDAH 369 “Bringing in the Sheaves”

SDAH 573 “I’ll go where you want me to go”

အခြားသီချင်းများ - We are His hands; They’ll know We are Christians, Pass It On.